**PRACOVNÝ LIST**

**JUHOVÝCHODNÁ EURÓPA**

**Prečítaj si text:**

Bulharsko je prímorský štát. Jeho rozloha je 110 994 km² a má 7 mil. obyvateľov. Hlavné mestom Bulharska je Sofia. Veľkú časť Bulharska zaberajú pohoria, sú to Stará planina, Rodope, Rila a Pirin.

Hornotrácka nížina, ktorá sa rozprestiera na juh od Starej Planiny, má úrodné pôdy. Na pobreží Čierneho mora je subtropické podnebie. Pobrežie je málo členité a tvoria ho prevažne piesočnaté pláže. Najvýznamnejšou riekou z hľadiska dopravy je Dunaj. Rieka Marica, ktorá tečie na juh sa využíva hlavne na zavlažovanie.

V Bulharsku sa pestujú tieto plodiny: pšenica, kukurica, hrozno, paradajky, broskyne, jablká, melóny. Chová sa tu hovädzí dobytok, ošípané a ovce. V Bulharsku je rozvinutý potravinársky a strojársky priemysel. Ťaží sa tu železná ruda, zinok a olovo. Väčšina nerastných surovín sa musí dovážať. Na pobreží Čierneho mora sa získava morská soľ.

Významné prístavy sú: Burgas a Varna, ktoré sú zároveň aj významnými centrami. Varna je známa aj svojimi lodenicami. Medzi priemyselné centrá patrí Sofia a Plovdiv. Väčšinu obyvateľov tvoria Bulhari. Na juhu a juhovýchode žije turecká menšina. Najviac zastúpené náboženstva sú pravoslávne a islam.

Bulharsko má veľmi dobré podmienky pre rozvoj cestovného ruchu. Málo členité pobrežie, široké piesočnaté pláže, príjemné subtropické podnebie a množstvo historických pamiatok podmienili vznik veľkých rekreačných stredísk.

**Odpovedz na otázky:**

1. Ako sa volá hlavné mesto Bulharska?
2. Koľko obyvateľov žije v Bulharsku?
3. Vymenuj 4 plodiny, ktoré sa tu pestujú.
4. Na juh od Starej Planiny sa rozprestiera: a, Pádska nížina

 b, Hornotrácka nížina

1. Najvýznamnejšou riekou z hľadiska dopravy je ....................... .
2. Významnou riekou z hľadiska dopravy je ............................... .
3. Vymenuj 2 významné prístavy v Bulharsku.